Martina Sáblíková

Martina Sáblíková  (født 27. mai 1987 i Nové Město na Moravě) er en tsjekkisk skøyteløper, sykkelrytter og rulleskøyteløper.
Sáblíková utmerket seg allerede som junior. I 2005 ble hun nr. 7 på 5 000 m under VM enkeltdistanser.
Under EM 2006 ble hun nr. 4 sammenlagt, etter å blitt nr. 3 på 3 000 m og vunnet 5 000 m. På 5 000 meter slo hun overraskende favoritten Claudia Pechstein og sørget for den første tsjekkiske distanseseier i et internasjonalt skøytemesterskap for kvinner.
Under Vinter-OL 2006 i Torino ble hun nr. 4 på 5 000 meter, slått av Clara Hughes, Claudia Pechstein og Cindy Klassen. I par med Cindy Klassen tok hun inn mer enn 3 sekunder på den siste runden, men var til slutt 0,81 sekund bak bronsemedaljen.
Hun var favoritt til å vinne junior-VM i 2006, men måtte se seg slått av koreanske Kim Yu-lim. 
I mars 2006 satte hun (uoffisiell) verdensrekord på 10 000 meter, i det hun slo Clara Hughes' gamle bestetid med mer enn 11 sekunder.
I 2007 ble hun overraskende europamester i Collalbo. Hun vant både 3 000 m og 5 000 m på nye utendørs verdensrekorder. Med 6.58,55 ble hun første kvinne som gikk under 7 minutter på 5 000 m utendørs. Nederlandske Ireen Wüst ledet etter tre distanser og hadde 14,05 sekunder til gode på Sáblíková. Men hun tapte over 7 sekunder på de to siste rundene og var 0,13 sekund for sent i mål. Sáblíková vant dermed Tsjekkias første mesterskapstittel i skøyter og ble samtidig den yngste europamester gjennom tidene.
Under VM enkeltdistanser i Salt Lake City 2007 vant hun gull på både 3 000 m og 5 000 m, og satte samtidig sin første verdensrekord. Med 6.45,61 slettet hun Claudia Pechsteins fem år gamle rekord på 5 000 m.
15. mars 2007 ble hun den første kvinnelige skøyteløper som gikk under 14 minutter på 10 000 meter da hun gikk 13.48,33 i Calgary. 8. februar 2009 vant hun verdensmesterskapet på skøyter i Vikingskipet på Hamar.
2010 ble en ny stor sesong for Sáblíková; hun vant alle de viktigste løpene, med gull i EM allround, gull i VM allround og gull på de to lengste distansene i OL. Hun vant også bronse på 1 500 m i OL, den første medaljen hennes på distansen, og vant fire verdenscupseire. 
For sine prestasjoner i mesterskapene ble hun i 2010 tildelt Oscarstatuetten som femte kvinne i historien og som den første løperen fra Tsjekkia.I 2010, 2011 og 2013 vant hun både temporittet og landeveisrittet under det tsjekkiske mesterskapet i landeveissykling.
Sesongen 2010/11 vant hun sitt 3. Europamesterskap på skøyter på samme arena hvor hun tok sitt 1. EM på skøyter, samtidig som hun forsvarte sitt mesterskap fra 2010 på Hamar.
Med bronsemedalje på 5000 m under OL i Beijing har Sáblíková tatt medalje på distansen i fire vinter-OL på rad. Med sine totalt 7 OL-medaljer er hun den mestvinnende tsjekkiske vinterolympier. 


== Personlige rekorder ==


== Meritter ==


=== Verdensrekorder ===
Liste over verdensrekordnoteringer gjort av Martina Sáblíková.


=== Sammenlagt i Verdenscupen i hurtigløp på skøyter ===
Oppdatert etter sesongen 2021/22.

Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.


== Se også ==
Liste over flaggbærere for Tsjekkia under OL


== Referanser ==


== Eksterne lenker ==
(cs) Offisielt nettsted 
(en) Martina Sáblíková – kategori av bilder, video eller lyd på Commons 
(en) Martina Sáblíková på SpeedSkatingPhotos.info/DesgPhoto.com
Martina Sáblíková på Twitter 
Martina Sáblíková på Facebook 
Martina Sáblíková på Instagram 
(de) Martina Sáblíková – Munzinger Sportsarchiv 
(en) Martina Sáblíková – Olympics.com 
(en) Martina Sáblíková – Olympic.org 
(en) Martina Sáblíková – Olympedia 
(en) Martina Sáblíková – Sports-Reference (OL-resultater – arkivert) 
(cz) Martina Sáblíková – Tsjekkias olympiske komité 
(en) Martina Sáblíková – Speedskatingbase.eu 
(en) Martina Sáblíková – SpeedSkatingNews.info 
(en) Martina Sáblíková – SpeedSkatingStats.com 
(en) Martina Sáblíková – ProCyclingStats 
(en) Martina Sáblíková på The-sports.org (noen resultater)Skøyter(en) Martina Sáblíková på The-sports.org (noen resultater)
(en) Martina Sáblíková på SpeedskatingResults.com (personlige rekorder og resultater)
(en) Martina Sáblíková på Jakub Majerski's Speedskating database (Adelskalender distanser og sammenlagt)
(en) Martina Sáblíková på www.isu.html.infostradasports.com
«Athletes : Martina Sáblíková». Sochi2014.com. 4. juli 2014. Arkivert fra originalen 4. juli 2014. Besøkt 23. august 2015. 
«PyeongChang 2018 : Speed Skating Athlete Profile – Martina Sáblíková» (engelsk). pyeongchang2018.com. Arkivert fra originalen (.htm) 21. april 2018. Besøkt 24. august 2019. 
«Martina Sáblíková» (engelsk). Skateresults.com. Arkivert fra originalen 20. februar 2008. Besøkt 15. november 2015. 
«Martina Sáblíková» (engelsk). Skateresults.com. Arkivert fra originalen 28. mars 2010. Besøkt 15. november 2015.